# data[].attributes.body
Les proves d’estima i admiració envers Víctor Català van continuar després del gran homenatge que se li va retre el 27 de setembre del 1959. El 1962, rebia una visita d’escriptors que li lliuraven el primer exemplar del llibre titulat Els set pecats capitals vistos per 21 contistes. Entre aquests destacaven Salvador Espriu, Manuel de Pedrolo, Mercè Rodoreda, Carles Soldevila,, Pere Calders i Josep Maria Espinàs. La intenció d’aquests literats no era altra que la que expressaven a la primera pàgina del llibre: “Vint-i-un contistes, representant totes les tendències de la nostra literatura, s’han enfrontat amb els set pecats capitals en homenatge a Víctor Català”.

# data[].attributes.body
Però el seu èxit més gran va ser la novel·la Solitud (1905), enquadrada dins el Modernisme català i que ha passat a ser un clàssic de la literatura catalana moderna. En aquesta obra, un drama rural que aconsegueix conjugar naturalisme i poesia, Víctor Català reflecteix, a través del seu personatge principal femení, Mila, la recerca de la pròpia invidualitat i la lluita de la dona dins del seu entorn social.

# data[].attributes.body
Es va donar a conèixer en l'escena literària amb el seu veritable nom de Caterina Albert en els Jocs Florals d'Olot el 1898, on li van premiar el poema El llibre nou i un monòleg, La Infanticida. Aquest últim va causar escàndol per la temàtica i el to amb què estava escrit, i l'escàndol va augmentar quan el jurat va saber que l'havia escrit una dona, de manera que des d'aleshores, va signar sota el pseudònim masculí de "Víctor Català".

# data[].attributes.body
Era filla d'una important família de propietaris rurals i el seu pare va esperonar les seves aficions artístiques, de manera que molt jove (14 anys) va començar a pintar i a escriure.

# data[].attributes.body
Caterina Albert i Paradís, coneguda pel seu nom de ploma Víctor Català (l'Escala, 11 de setembre del 1869 - 27 de gener del 1966), fou una escriptora catalana, autora de la novel·la Solitud (1905), una de les obres literàries cabdals del modernisme.